CELEX: 32014R1037
Language: hr
Date: 2014-09-25 00:00:00
Title: Provedbena uredba Komisije (EU) br. 1037/2014 оd 25. rujna 2014. o razvrstavanju određene robe u kombiniranu nomenklaturu

1.10.2014   
            
            
               HR
            
            
               Službeni list Europske unije
            
            
               L 287/9
            
         PROVEDBENA UREDBA KOMISIJE (EU) br. 1037/2014
   оd 25. rujna 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju razloga navedenih u stupcu 3.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije povezane s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. rujna 2014.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Poluvodička komponenta (tzv. „LED modul”) koja se sastoji od LED čipa koji je paralelno spojen sa zaštitnom diodom Zener, u plastičnom kućištu s kupolastim prozirnim plastičnim poklopcem dimenzija otprilike 7 × 7 × 5 mm, bez spojnih jastučića.
                              Fizička konstrukcija komponente nije djeljiva u smislu da, iako se neki elementi teoretski mogu ukloniti i zamijeniti, to bio dug i osjetljiv posao koji bi bio neekonomičan u uobičajenim uvjetima proizvodnje.
                              LED modul napravljen je za sklapanje na tiskanim pločicama, npr. postavljanjem uređaja na površinu tehnikom lemljenja.
                              Namijenjen je za primjenu u osvjetljenju kao npr. u bljeskalici mobitela, automobilskim svjetlima, projektorima, prometnim svjetlosnim znakovima i kućanskim uređajima.
                           
                        
                      (1) Vidjeti sliku 1.
               
               
                  8541 40 10
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 8. uz poglavlje 85. i tekstom oznaka KN 8541, 8541 40 i 8541 40 10.
                  S obzirom na to da su LED čip i zaštitna dioda kombinirani tako da su neodvojivi i da se zaštitna dioda upotrebljava samo kao zaštita LED čipa od prenapona, karakteristike i svojstva modula kao svjetleće diode u tarifnom broju 8541 nisu bitno izmijenjene. Stoga je primjenom zadnjeg stavka napomene 8. uz poglavlje 85. razvrstavanje komponente u tarifni broj 9405 isključeno.
                  Komponentu se stoga razvrstava u oznaku KN 8541 40 10 kao svjetleću diodu.
               
            
                  
                              2.
                           
                           
                              Poluvodička komponenta koja se sastoji od LED modula postavljenog lemljenjem na tiskanu pločicu visine otprilike 7 mm i promjera otprilike 21 mm, s metalnom jezgrom.
                              LED modul sastoji se od LED čipa koji je paralelno spojen sa zaštitnom diodom Zener, u plastičnom kućištu s kupolastim prozirnim plastičnim poklopcem.
                              Tiskana pločica s metalnom jezgrom posebno je napravljena kao uređaj za odvođenje topline; na njoj se nalaze jastučići za lemljenje za spajanje na izvor napajanja i oblikovana je za konačnu uporabu u rasvjetnim tijelima.
                              Namijenjen je za primjenu u osvjetljenju kao npr. u bljeskalici mobitela, automobilskim svjetlima, projektorima, prometnim svjetlosnim znakovima i kućanskim uređajima.
                           
                        
                      (1) Vidjeti sliku 2.
               
               
                  8541 40 10
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 8. uz poglavlje 85. i tekstom oznaka KN 8541, 8541 40 i 8541 40 10.
                  Iako se komponenta sastoji od LED modula i tiskane pločice koje se može rastaviti, funkcija komponente ostaje ista kao i funkcija samog LED modula. Jedina funkcija tiskane pločice s metalnom jezgrom je odvođenje topline (hlađenje) jer tiskana pločica ne omogućuje nikakvo međusobno povezivanje s drugim komponentama nego samo omogućuje bolji prijenos topline s LED modula na okolne medije. Stoga je komponentu potrebno razvrstati kao i sam LED modul.
                  S obzirom na to da su LED čip i zaštitna dioda kombinirani tako da su neodvojivi i da se zaštitna dioda upotrebljava samo kao zaštita LED čipa od prenapona, karakteristike i svojstva modula kao svjetleće diode u tarifnom broju 8541 nisu bitno izmijenjene. Stoga je primjenom zadnjeg stavka napomene 8. uz poglavlje 85. razvrstavanje komponente u tarifni broj 9405 isključeno.
                  Komponentu se stoga razvrstava u oznaku KN 8541 40 10 kao svjetleću diodu.
               
            
                  
                              3.
                           
                           
                              Poluvodička komponenta (tzv. „LED paket”) koja se sastoji od četiri LED čipa koji su svi paralelno spojeni sa zaštitnom diodom Zener, u plastičnom kućištu s prozirnim staklenim prozorčićem na vrhu i s osam kontaktnih jastučića na poleđini, dimenzija otprilike 6 × 5 × 1 mm.
                              Fizička konstrukcija komponente nije djeljiva u smislu da, iako se neki elementi teoretski mogu ukloniti i zamijeniti, to bio dug i osjetljiv posao koji bi bio neekonomičan u uobičajenim uvjetima proizvodnje.
                              LED čipovi nisu međusobno spojeni. Međusobne veze između LED čipova i Zener dioda nastaju spajanjem žicom.
                              LED paket napravljen je za sklapanje na tiskanim pločicama npr. postavljanjem uređaja na površinu tehnikom lemljenja.
                              Namijenjena je za primjenu u osvjetljenju npr. u osvjetljenju pozornice i osvjetljenju za klubove, osvjetljenju za stvaranje atmosfere te unutarnjem i vanjskom arhitektonskom osvjetljenju.
                           
                        
                      (1) Vidjeti sliku 3.
               
               
                  8541 40 10
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 8. uz poglavlje 85. i tekstom oznaka KN 8541, 8541 40 i 8541 40 10.
                  S obzirom na to da su LED čipovi i zaštitne diode kombinirani tako da su neodvojivi i da se zaštitne diode upotrebljavaju samo kao zaštita LED čipova od prenapona, bez obzira na broj LED čipova, karakteristike i svojstva komponente kao svjetleće diode u tarifnom broju 8541 nisu bitno izmijenjene. Stoga je primjenom zadnjeg stavka napomene 8. uz poglavlje 85. razvrstavanje komponente u tarifni broj 9405 isključeno.
                  Komponentu se stoga razvrstava u oznaku KN 8541 40 10 kao svjetleću diodu.
               
            
                  
                              4.
                           
                           
                              Poluvodička komponenta (tzv. „LED polje”) koja se sastoji od 156 LED čipova u kružnom plastičnom kućištu s prozirnim plastičnim poklopcem i dva električna kontaktna jastučića na vrhu te metalnim uređajem za odvođenje topline na poleđini, visine otprilike 2 mm i promjera otprilike 49 mm.
                              Fizička konstrukcija komponente nije djeljiva u smislu da, iako se neki elementi teoretski mogu ukloniti i zamijeniti, to bio dug i osjetljiv posao koji bi bio neekonomičan u uobičajenim uvjetima proizvodnje.
                              LED čipovi su međusobno spojeni u niz paralelnih polja s međusobnim vezama uspostavljenim spajanjem žicom.
                              LED polje napravljeno je za sklapanje pričvršćivanjem vijcima na konačni proizvod.
                              Namijenjena je za primjenu u rasvjeti općenito kao što je rasvjeta u dućanima i ugostiteljskim objektima, komercijalna rasvjeta i rasvjeta ureda, rasvjeta u stanovima i potrošačka rasvjeta, industrijska rasvjeta, ulična i vanjska rasvjeta te za svjetiljke za naknadnu ugradnju.
                           
                        
                      (1) Vidjeti sliku 4.
               
               
                  8541 40 10
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 8. uz poglavlje 85. i tekstom oznaka KN 8541, 8541 40 i 8541 40 10.
                  S obzirom na to da se komponenta sastoji samo od LED čipova koji su kombinirani na način da su neodvojivi, bez obzira na broj LED čipova, komponenta i dalje potpada u tarifni broj 8541. Stoga je primjenom zadnjeg stavka napomene 8. uz poglavlje 85. razvrstavanje komponente u tarifni broj 9405 isključeno.
                  Komponentu se stoga razvrstava u oznaku KN 8541 40 10 kao svjetleću diodu.
               
            
         
      
                  
                     Slika 1.
                  
               
               
                  
                     Slika 2.
                  
               
            
                  
                     
               
               
                  
                     
               
            
                  
                     Slika 3.
                  
               
               
                  
                     Slika 4.
                  
               
            
                  
                     
               
               
                  
                     
               
            
         (1)  Slike služe isključivo u informativne svrhe.